Vilični sinus
<s>Vilični sinus () je parna šupljina smeštena u telu gornje vilice.</s><s>To je najveći paranazalni sinus, a njegova morfologija je u velikoj meri uslovljena razvojem gornjih zuba tako da konačni oblik poprima tek nakom izbijanja umnjaka (oko 20. godine života).</s><s>Ima oblik trostrane piramide i desni i levi sinus su najčešće asimetrični, odnosno razlikuju se po obliku i dimenzijama.</s>

<s>Prednji zid je potkožan i ima klinički značaj jer se preko njega pristupa sinusu u slučaju raznih hirurških intervencija.</s><s>Na njemu se nalazi podorbitalni otvor kroz koji izlaze istoimeni živac i arterija.</s><s>Zadnji zid stupa u odnose sa podslepoočnom i krilastonepčanom jamom.</s><s>Gornji zid predstavlja pod očne duplje i na njemu su smešteni podorbitalni žleb i kanal.</s><s>Unutrašnji zid čini pregradu između sinusa i nosne duplje.</s><s>Gornji deo ovog zida pripada srednjem nosnom hodniku, a donji deo pripada donjem nosnom hodniku.</s><s>U izgradnji unutrašnjeg zida učestvuju: gornja vilica, suzna kost, lavirint sitaste kosti, donja nosna školjka i uspravni list nepčane kosti.</s><s>Sve ove kosti su grupisane oko velikog otvora ().</s>

<s>Najniži deo sinusa predstavlja njegova donja ivica ili pod, preko koje sinus stupa u odnose sa drugim pretkutnjakom i sva tri gornja kutnjaka.</s><s>Zbog toga se pojedina oboljenja mogu preneti sa njihovih korenova na sinus ili se mogu javiti komplikacije prilikom vađenja zuba.</s>

<s>Veza sa nosnom dupljom</s>

<s>Veza između sinusa i nosne duplje se ostvaruje preko srednjeg nosnog hodnika.</s><s>Na unutrašnjem zidu sinusa se nalazi vilični otvor koji je podeljen u tri dela: prednji, zadnji i gornji.</s><s>Prva dva su zatvorena sluzokožom tako da se komunikacija odvija samo preko gornjeg otvora, čije dimenzije iznose 3-5 mm.</s>

<s>Izvori</s>

<s>Literatura</s>

<s>Paranazalni sinusi</s>

